

ที่ มท ๐๘16.๔/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

ธันวาคม ๒๕6๕

เรื่อง ติดตามผลสัมฤทธิ์และประสิทธิภาพการดำเนินงานการจัดการศึกษาระดับปฐมวัยขององค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง ๑. หนังสือกรมส่งเสริมการปกครองท้องถิ่น ที่ มท ๐๘๑๖.๔/ว ๒๕๕๙ ลงวันที่ ๑๙ สิงหาคม ๒๕๖๕

๒. หนังสือกรมส่งเสริมการปกครองท้องถิ่น ที่ มท ๐๘๑๖.๔/ว ๓๖๑ ลงวันที่ ๖ กุมภาพันธ์ ๒๕๖๓

สิ่งที่ส่งมาด้วย แบบติดตามผลสัมฤทธิ์และประสิทธิภาพการดำเนินงานการจัดการศึกษาระดับปฐมวัย  
ขององค์กรปกครองส่วนท้องถิ่น จำนวน ๑ ชุด

ตามที่ กรมส่งเสริมการปกครองท้องถิ่นได้ดำเนินการส่งเสริมสนับสนุนการจัดการศึกษา  
ระดับปฐมวัยในสถานศึกษาสังกัดองค์กรปกครองส่วนท้องถิ่น และขอความร่วมมือจังหวัดแจ้งให้องค์กรปกครองส่วนท้องถิ่นที่มีสถานศึกษาระดับปฐมวัย (ศูนย์พัฒนาเด็กเล็กและโรงเรียนที่จัดการศึกษาระดับปฐมวัย) แจ้งสถานศึกษาระดับปฐมวัยในสังกัดทุกแห่ง นำมาตรฐานสถานพัฒนาเด็กปฐมวัยแห่งชาติใช้เป็นมาตรฐานการดำเนินงานและในการประกันคุณภาพการศึกษาภายในสถานศึกษา รายละเอียดตามหนังสือที่อ้างถึง นั้น

สำนักงานการตรวจเงินแผ่นดิน ได้ตรวจสอบการดำเนินงานการจัดการศึกษาระดับปฐมวัย  
ขององค์กรปกครองส่วนท้องถิ่น ตามพระราชบัญญัติประกอบรัฐธรรมนูญว่าด้วยการตรวจเงินแผ่นดิน   
พ.ศ. ๒๕๖๑ ว่าด้วยหน้าที่และอำนาจของสำนักงานการตรวจเงินแผ่นดิน ตั้งแต่วันที่ ๑๕ มกราคม ๒๕๖๓   
ถึงวันที่ ๑๔ มกราคม ๒๕๖๔ และส่งรายงานการตรวจสอบผลสัมฤทธิ์และประสิทธิภาพการดำเนินงาน  
การจัดการศึกษาระดับปฐมวัยขององค์กรปกครองส่วนท้องถิ่น ดังนั้น เพื่อให้การรายงานการดำเนินงาน  
ตามข้อเสนอแนะของสำนักงานการตรวจเงินแผ่นดินเป็นไปด้วยความเรียบร้อย จึงขอความร่วมมือจังหวัด  
ส่งแบบติดตามผลสัมฤทธิ์และประสิทธิภาพการดำเนินงานการจัดการศึกษาระดับปฐมวัยขององค์กรปกครองส่วนท้องถิ่น ให้กับองค์กรปกครองส่วนท้องถิ่นที่จัดการศึกษาระดับปฐมวัยในพื้นที่ จัดทำและรายงานผล  
การดำเนินงานตามแบบติดตามดังกล่าวให้กรมส่งเสริมการปกครองท้องถิ่นทราบ ภายในวันพฤหัสบดีที่   
๑๕ ธันวาคม ๒๕๖๕ ทั้งนี้ สามารถดาวน์โหลดแบบติดตามผลสัมฤทธิ์และประสิทธิภาพการดำเนินงาน  
การจัดการศึกษาระดับปฐมวัยขององค์กรปกครองส่วนท้องถิ่นและรายงานผลการดำเนินงานผ่านทาง   
Google Form ได้ที่ลิงก์ [https://shorturl.asia/b98Br หรือ](https://forms.gle/jrwyQ1YW6tDSCyZb9%20หรือ) QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ



อธิบดีกรมส่งเสริมการปกครองท้องถิ่น

ร.อสถ. ..............................................

ผอ.กศ. ..............................................

ผอ.กง.ปศ. .........................................

หน.ง. ................................................

จนท. .................................................

กองส่งเสริมและพัฒนาการจัดการศึกษาท้องถิ่น

โทร. ๐ ๒๒๔๑ ๙๐21 - 3 ต่อ 41๖ โทรสาร 418

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)